
Tasg 4

Diogelu mewn maes nad yw'n brif faes gwaith i chi

Canllawiau: 
Mae angen gweithwyr cymdeithasol sydd newydd gymhwyso ar Gofal Cymdeithasol Cymru i ddarparu tystiolaeth am eu dealltwriaeth o waith diogelu gydag oedolion a phlant.  Bydd yr aseiniad isod yn eich galluogi i ddangos hyn. D.S. os ydych yn gweithio fel arfer ym maes diogelu plant dylech ysgrifennu am ddiogelu oedolion.  Os ydych fel arfer yn gweithio gydag oedolion yna dylech ysgrifennu am ddiogelu plant.  Gwnewch yn siŵr eich bod yn bodloni’r canlyniadau dysgu ar gyfer y dasg hon (gweler atodiad 5 y llawlyfr).

	Cwestiwn a:
Mewn maes nad yw’n brif ffocws i’ch gwaith (gweler y canllawiau uchod) eglurwch y ddeddfwriaeth berthnasol, a’r polisïau a’r gweithdrefnau cenedlaethol, lleol a sefydliadol ar gyfer diogelu. 

500 o eiriau (+/- 10%: dylech gynnwys nifer y geiriau ar ddiwedd pob adran).
 
Deddf bwysig yn y maes oedolion yma yng Nghymru yw Deddf Gwasanaethau Cymdeithasol a Llesiant (Cymru) (2014). Mae'r ddeddf yn diffinio oedolyn sy’n wynebu risg sef oedolyn sydd “(a)  yn profi neu mewn perygl o brofi camdriniaeth neu esgeulustod, (b) Yn meddu ar anghenion am ofal a chymorth, (c) O ganlyniad i'r anghenion hynny, na all amddiffyn ei hun rhag camdriniaeth neu esgeulustod neu’r perygl ohonynt”. Gosodai hyn sylfaen i ddiogelu oedolion o fewn y maes. Caiff ei nodi o dan ran 19 o’r ddeddf bod gan yr awdurdod lleol (ALL) ddyletswydd i asesu anghenion unigolyn am ofal a chymorth. Yn sgil hyn mae’n ddyletswydd a’r yr ALL i ddarparu gofal, gwasanaethau a chymorth i'r rhai sydd angen.  Fodd bynnag nid yw’n ddyletswydd ar yr ALL  os yw’r unigolyn yn gwrthod ac yntau efo’r galluedd i wneud hynny.  

Deddf sydd yn penderfynu os oes gan oedolyn galluedd i wneud penderfyniadau ydi Deddf Galluedd Meddyliol (2005). Mae’r ddeddf hon yn gwarchod unigolion sydd efo diffyg galluedd i wneud penderfyniadau ynglŷn a’u gofal neu driniaeth (NHS, 2025). Caiff ei nodi o fewn Deddf Galluedd Meddyliol (2005) bod rhaid tybio bod gan rhywun capasiti os nad ydi o wedi cael ei brofi yn wahanol. Mae’n holl bwysig hefyd bod unigolion yn derbyn pob cefnogaeth i wneud penderfyniadau ei hunain cyn iddo gael ei benderfynu bod gan yr unigolyn ddim capasiti. Pan mae’r penderfyniad wedi cael ei wneud bod gan unigolyn ddim capasiti, mae’r Ddeddf Galluedd Meddyliol (2005) yn nodi bod rhaid i unrhyw benderfyniad sydd yn cael ei wneud ar ran rhywun arall, yn cael ei wneud er budd gorau’r unigolyn. Mae’r ddeddf yn darparu fframwaith cyfreithiol er mwyn cefnogi gofalwyr ynglŷn â sut i gefnogi unigolion heb capasiti yn y ffordd gorau bosib.  
Mae’r Ddeddf Galluedd Meddyliol (2005) hefyd nodi pwysigrwydd dilyn Cod Ymarfer Proffesiynol Gofal Cymdeithasol . Mae’r cod yn nodi canllawiau ynglŷn â sut dylid unigolion sydd yn gweithio o fewn maes gofal, drin yr unigolion sydd yn derbyn gofal. Wrth ystyried y maes oedolion, ac yn benodol wrth weithio gydag unigolion heb capasiti, mae dilyn y Cod Ymarfer Proffesiynol yn hanfodol. Enghraifft o hyn yw trydedd adran y cod sef Hyrwyddo lles, llais a rheolaeth unigolion a gofalwyr gan ei chefnogi i'w cadw eu hunain yn ddiogel. Mae hyn yn holl bwysig bod unigolion sydd heb capasiti  fel bod eu lles a’u llais yn parhau i gael ei hyrwyddo (Gofal Cymdeithasol Cymru, 2017).  

O fewn maes oedolion, mae Gweithdrefnau Diogelu Cymru (2025) yn gosod canllawiau diogelu sydd angen ei ddilyn er mwyn cadw oedolion yn ddiogel. O fewn Gweithdrefnau Diogelu Cymru (2025) mae’n gosod y broses ddiogelu yn glir er mwyn fod unigolion yn ymwybodol ynglŷn â beth i'w neud a pha broses i'w ddilyn os ydyn yn pryderu am ddiogelwch oedolyn.  

Cyfrif Geiriau: 463












	Cwestiwn b:
Myfyriwch ar y gwahaniaeth rhwng diogelu ym maes gwaith oedolion a gwaith plant.

400 o eiriau (+/- 10%: dylech gynnwys nifer y geiriau ar ddiwedd pob adran).

Mae Deddf Gwasanaethau Cymdeithasol a Llesiant (Cymru) (2014) yn diffinio oedolyn sy’n wynebu risg sef oedolyn sydd “(a)  yn profi neu mewn perygl o brofi camdriniaeth neu esgeulustod, (b) Yn meddu ar anghenion am ofal a chymorth, (c) O ganlyniad i'r anghenion hynny, na all amddiffyn ei hun rhag camdriniaeth neu esgeulustod neu’r perygl ohonynt. Yn wahanol, caiff diffiniad o blentyn mewn risg ei nodi o fewn deddf plant (1989) sef plentyn sydd o risg o ddioddef camdriniaeth, esgeulustod neu niwed arwyddocaol. 

Caiff ei nodi o dan adran 20 o Ddeddf Gwasanaethau Cymdeithasol a Llesiant (Cymru) (2014) os yw oedolyn yn gwrthod asesiad o’i anghenion, nid yw’n ddyletswydd ar yr awdurdod lleol (ALL) i'w asesu. Golygai hyn fod gan oedolion yr hawl i beidio cael ei diogelu. Adnabyddir hyn i fod yn wahaniaeth yn y maes oedolion o gymharu â phlant gan fod rhaid asesu plentyn hyd yn oed os ydynt yn gwrthod. Mae plant yn cael ei adnabod fel unigolion sydd gyda llai o allu i wneud penderfyniadau o gymharu ag oedolion. Yn wahanol i blant, o dan Ddeddf Galluedd Meddyliol (2005) mae gan oedolion yr hawl i wneud penderfyniadau annoeth. Mae hyn yn berthnasol hefyd I'r rhai sydd efo capasiti i wneud penderfyniadau. Felly mae rhaid parchu penderfyniadau annoeth unigolion. Mae gan oedolion hawl i beidio cael eu diogelu am fod ganddynt hawl i hunan benderfynu. Golygai hyn na fydd y gyfraith yn ymyrryd. Fodd bynnag, mae cymhwysedd Gillick yn fuddiol am ei fod yn gymorth i'r gweithwyr sydd yn gweithio efo plant i gael cydbwysedd ynglŷn â phryd i wrando ar lais y plentyn ond hefyd pryd gallu eu dymuniadau nhw rhoi eu hunain mewn perygl ac felly mae angen gweithredu er mwyn eu diogelu (NSPCC, 2026). O dan gymhwysedd Gillick hefyd gall plentyn gael ei adnabod i fod ddigon aeddfed i wneud penderfyniad os yw yn gallu adnabod yr effaith gall hyn ei gael ar ei sefyllfa (Griffith, 2015).

O fewn oedolion, mae’r Ddeddf Gwasanaethau Cymdeithasol a Llesiant (Cymru) (2014) yn nodi diffiniad o oedolyn mewn perygl ac yn egluro dyletswydd ar bartneriaid perthnasol i adrodd am oedolyn mewn perygl. I gyd-fynd, mae’n nodi dyletswydd ar awdurdodau i wneud ymholiadau ynglŷn ag oedolyn. O fewn maes plant mae Deddf Gwasanaethau Cymdeithasol a Llesiant (Cymru) (2014) yn diffinio phlentyn mewn risg ac yn gosod y ddyletswydd ar bartneriaid perthnasol i adrodd am blant sydd mewn perygl. Mae hefyd yn nodi ei fod yn ddyletswydd ar yr ALL i wneud ymholiadau gan gyfeirio at Ddeddf Plant (1989). Nid yw Deddf Plant (1989) yn berthnasol i faes oedolion sydd felly yn wahaniaeth arall. 

Cyfrif Geiriau: 434

